Interakcie liekov na kašeľ
Dobry den,mozem kombinovat u 3rocneho dietata lieky sinupret, prospan sirup, stoptussin a bronchovaxom(ten berieme dlhodobo na imunitu 10 dni a 20 dni pauza)dakujem
Dobrý deň.
Ďakujeme za Vašu otázku.
Prospan rovnako ako Sinupret podporuje vykašliavanie skvapaľneného hlienu. Kombináciou s liekom Stoptussin, ktorý obsahuje butamirát ako jedno z liečiv, vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitussikom butamirát. Liek Stoptussin obsahuje taktiež liečivo guajfenezín, ktoré podporuje vykašliavanie hlienov. V prípade, že je potrebné podporiť vykašliavanie hlienov, expektorancia je lepšie podávať v priebehu dňa. Pokiaľ Prospan a Sinupret podávane súčasne neprinášajú požadovaný efekt, je vhodnejšie zvoliť expektorancium s obsahom účinnej látky ambroxol alebo acetylcysteín. Ak súčasne treba tlmiť večerný kašeľ, odporúčam zvoliť liek iba s obsahom antitussika, napríklad Tussin a podať ho najskôr 4 hodiny po podaní expektorancia.
Liek Broncho-Vaxom s uvedenými liekmi neinteraguje.
S pozdravom
Mgr. Barbora Bičanovská